Title: Materiál na rokovanie pre Mestskú radu v Žiline
Author: Krausova
Last saved by: Ostrochovska

Materiál na rokovanie pre Mestské zastupiteľstvo v Žiline

NÁVRH

VŠEOBECNE ZÁVÄZNÉHO NARIADENIA

O URČENÍ A ZMENE NÁZVU ULÍC V MESTE ŽILINA 
(Okrová, Sivá, Na Veľký Diel)

Materiál obsahuje:

Návrh uznesenia
Dôvodová správa
Materiál – návrh VZN o určení a zmene názvu ulíc v meste Žilina (Okrová, Sivá, Na Veľký Diel)

Predkladá:

Ing. Viliam Mikuláš
prednosta Mestského úradu v Žiline

Vypracovala:

JUDr. Elena Krausová
vedúca odboru organizačného a vnútornej správy

V Žiline dňa 15.06.2009

NÁVRH UZNESENIA MESTSKÉHO ZASTUPITEĽSTVA V ŽILINE

Mestské zastupiteľstvo v Žiline

schvaľuje

Všeobecne záväzné nariadenie o určení a zmene názvu ulíc v meste Žilina (Okrová, Sivá, Na Veľký Diel)

Dôvodová správa

Návrh Všeobecne záväzného nariadenia, ktorým sa určujú a menia názvy ulíc v meste Žilina, sa predkladá Mestskému zastupiteľstvu v Žiline ako iniciatívny materiál Mestského úradu v Žiline, ktorého vypracovanie vychádza:

z potreby pomenovania ulíc (Sivá a Okrová) v mestskej časti Budatín, ktoré vznikli vybudovaním novej zástavby rodinných domov,

z návrhu Názvoslovnej komisie zlúčiť 2 ulice vzhľadom na ich celistvosť a jednoliatosť (Veľký Diel a Pod hájom) do jednej, a následne novovzniknutú ulicu Veľký Diel premenovať na „Na Veľký Diel“ vzhľadom na jej povahu prístupovej cesty do lokality Veľký Diel a zároveň zosúladiť jej názov s ulicou „Na Malý Diel“.

Ulice, ktorým sa určuje nový názov  Sivá a Okrová sa nachádzajú v mestskej časti Budatín a zmenou názvu dotknuté ulice Na Veľký Diel  a Pod hájom sa nachádzajú v mestskej časti Bôrik.

Určenie týchto názvov ulíc bolo prerokované v Názvoslovnej komisii, vymenovanej primátorom mesta, na stretnutí dňa 22.05.2009.

Mesto Žilina určuje názvy ulíc podľa § 2b zákona č. 369/1991 Zb. o obecnom zriadení v znení neskorších predpisov všeobecne záväzným nariadením, pričom je táto zákonná podmienka splnená týmto návrhom.

Novovzniknuté názvy ulíc – Sivá, Okrová, Na Veľký Diel sú prípustné vzhľadom na ich lokalizáciu, sú kontinuitou určovania názvov s už požitými názvami, nie sú duplicitné ani urážajúce mravnosť a náboženské cítenie, sú jazykovo správne a  priliehavé v súvislosti s reáliami mesta.
Predložený návrh všeobecne záväzného nariadenia mesta je v súlade s Ústavou SR, ostatnými  všeobecne záväznými právnymi predpismi SR. Návrh zakladá finančné nároky na označenie ulíc tabuľkami, ktorých výroba a umiestnenia bude realizované v rámci schváleného rozpočtu na rok 2009. 

Predložený návrh bol prerokovaný v Komisii územného plánovania, výstavby a životného prostredia, v Komisii dopravy a komunálnych služieb a na zasadnutí Mestskej rade v Žiline dňa 10.6.2009.

NÁVRH

VŠEOBECNE ZÁVÄZNÉHO NARIADENIA

o určení a zmene názvu ulíc v meste Žilina (Okrová, Sivá, Na Veľký Diel)

Mestské zastupiteľstvo v Žiline na základe samostatnej pôsobnosti podľa článku 68 Ústavy Slovenskej republiky,  podľa § 2b a § 6 ods. 1 zákona č. 369/1990 Zb. o obecnom zriadení v znení neskorších predpisov vydáva toto 

Všeobecne záväzné nariadenie

o určení a zmene názvu ulíc v meste Žilina (Okrová, Sivá, Na Veľký Diel)

č. ___/2009

Článok 1
Úvodné ustanovenie

Týmto všeobecne záväzným nariadením mesta Žilina sa určuje názov nových ulíc a mení názov už existujúcich ulíc v meste Žilina.

Článok 2
Určenie a zmena názvu ulíc

Mestské zastupiteľstvo v Žiline mení názov ulice a určuje nový názov ulice v meste Žilina takto:

mení sa vymedzenie ulíc Veľký Diel a Pod hájom - úsek od križovatky s ulicou  Obvodovou po križovatku s ulicou Vysokoškolákov sa stáva ulicou s novým názvom Na Veľký Diel 
      
mení sa vymedzenie ulice Pod hájom, ktorá bude v rozsahu obslužnej komunikácie - /odbočka vpravo ku existujúcemu rodinnému domu z ulice Na Veľký Diel v smere z mestskej časti Solinky /

vytvára sa nová ulica Okrová - kolmá na ulicu K vodojemu
      
vytvára sa nová ulica Sivá - vymedzená od križovatky s ulicou Okrová v pokračovaní pravým odbočením.

Súčasťou tohto všeobecne záväzného nariadenia je:

grafická príloha č. 1, ktorá vyznačuje zmenu názvu ulíc Veľký Diel a Pod hájom a určenie názvu ulice „Na Veľký Diel“ uvedených  v čl. 2 ods. 1 písm. a) a b) tohto všeobecne záväzného nariadenia,

grafická príloha č. 2, ktorá vyznačuje vymedzenie nových ulíc „Okrová“ a „Sivá“ uvedených v čl. 2 ods. 1 písm. c) a d) tohto všeobecne záväzného nariadenia.

Článok 3
Záverečné ustanovenie

Toto všeobecne záväzné nariadenie bolo schválené Mestským zastupiteľstvom v Žiline, dňa______________.

Toto všeobecne záväzné nariadenie bolo vyvesené 15 dní na úradnej tabuli mesta a nadobúda účinnosť dňom _____________.

                                                                 

                                                                                                     Ivan Harman
                                                                                                primátor mesta Žilina